Aust-Agder fylkeskommune

Saksfremlegg

Dato:
Arkivref:	11.05.2005
2004/1050-6560/2005 / 601			Saksbehandler: Jan Petter Røinaas

Saksnr. 58 - 2005	Utvalg	Møtedato	
	Fylkesutvalget	31. mai 2005	
Forslag til nytt og forenklet regelverk for offentlige anskaffelser, høringsuttalelse

1. Forslag til vedtak

Fylkesrådmannen fremmer slikt forslag til vedtak:

1.	KOFA sin veiledningsplikt begrenses slik at det igjen oppfattes som et nøytralt tvisteløsningsorgan.

2.	Håndhevelsesmyndighet for ileggelse av overtredelsesgebyr tillegges ikke KOFA.

3.	Nasjonal terskelverdi bør heves til 500 000 kroner eks. mva.

4.	Det bør ikke introduseres protokollplikt for kjøp under den nasjonale terskelverdi.

5.	Det bør ikke introduseres utlysningsplikt for kjøp under den nasjonale terskelverdi.

6.	Det bør ikke introduseres formalkrav ved avrop på rammekontrakter.

……………………….

Fylkesrådmannens tilrådning ble enstemmig vedtatt.

2. Bakgrunn for saken
Moderniseringsdepartementet inviterte i brev 6. april 2005 blant annet samtlige fylkeskommuner til å komme med merknader til høringsnotatet med forslag til nye forskrift om offentlige anskaffelser, samt forslag til endringer i lov om offentlige anskaffelser (LOA) og forskrift om klagenemnd for offentlige anskaffelser (KOFA).

Høringsnotatet følger som trykt vedlegg til saken. Høringsfrist er satt til 6. juli 2005.

3. Kommentarer til nytt regelverk
Med utgangspunkt i mottatte forslag til nye forskrift om offentlige anskaffelser er følgende problemstillinger funnet riktig å kommentere.

3.1	Sanksjonshjemmel
I forslag til endring av loven legges det opp til at KOFA skal bli håndhevelsesmyndighet for ileggelse av overtredelsesgebyr. 

Fylkesrådmannen har følgende kommentar:
Når KOFA ble etablert oppfattet en det slik at det skulle være et tvisteløsningsorgan som skulle søke å bistå partene med finne løsninger på uoverensstemmelser ifm offentlige anskaffelser. Dette ikke minst basert på Forskrift om Klagenemnd for offentlige anskaffelser, § 12 der det blant annet står: ”Klagenemnda kan ikke gå utenfor partenes anførsler og påstander”. 

Det er ethvert skapt en uklarhet om KOFA er et tvisteløsningsorgan eller et tilsynsorgan. Det vil for offentlige oppdragivere være nødvendig å få avklart om KOFA er en nøytral tredjepart eller motpart i en tvistesak.

I KOFA sine retningslinjer står blant annet følgende:
3.2. Sekretariatets veiledning for partene
Sekretariatet kan veilede partene om regelverket for offentlige anskaffelser og om klagenemndas praksis. Sekretariatet skal bidra til at partenes anførsler og påstander blir så klare som mulig, og kan oppfordre partene til å ta stilling til relevante faktiske og rettslige spørsmål og til å tilby bevis
Det vil være en avveining mellom forskriftens § 12 og retningslinjenes pkt 3.2 (veiledningsplikten) som avgjør om KOFA fremstår for offentlige virksomheter som et tvisteløsningsorgan eller et tilsynsorgan.

Forslaget om at KOFA skal bli håndhevelsesmyndighet for ileggelse av overtredelsesgebyr vil ytterliggere vanskeliggjøre KOFA sin mulighet til å fremstå som et nøytralt tvisteløsningsorgan. En konsekvens av den uklarheten som foreligger er at offentlige oppdragsgivere i stor grad velger å bruke juridisk bistand i klagesaker. Resursbruk fra offentlige oppdragsgivere i forbindelse med KOFA saker er betydelig og vil ytterliggere øke dersom KOFA rolle som et nøytralt tvisteløsningsorgan ytterliggere svekkes.

3.2	Heving av nasjonal terskelverdi
Det er foreslått en heving av den nasjonale terskelverdi til 500 000 kroner eks. mva. 

Fylkesrådmannen har følgende kommentar:
En heving av den nasjonale terskelverdi til 500 000 kroner vil være en vesentlig forenkling av LOA.

3.3	Regler under nasjonal terskelverdi
Det er foreslått protokollplikt for alle kjøp over 50 000 kroner. Det er videre foreslått ikke å innføre kunngjøringsplikt under nasjonal terskelverdi

Fylkesrådmannen har følgende kommentar:
En revidert LOA bør være utformet slik at det offentlige kan organisere sin innkjøpsprosess slik at kjøp over terskelverdiene kan enkelt identifiseres og allokeres til personell med innkjøpskompetanse. Formalkrav til øvrige kjøp bør holdes på et absolutt minimum slik at offentlige ansatte på en enkel måte kan gjennomføre slike kjøp.

Forslaget om protokollplikt for alle kjøp over 50 000 kroner vil medføre et vesentlig steg i motsatt retning av det som er hensikten med revisjonen av LOA, nemlig en forenkling av regelverket.  

Forslaget om ikke å innføre kunngjøringsplikt under nasjonal terskelverdi er fornuftig med utgangspunkt i ønsket om forenkling av regelverket.

3.4	Rammeavtaler
Det er foreslått nye bestemmelser om rammeavtaler.

Fylkesrådmannen har følgende kommentar:
En forutsetning for at revidert LOA faktisk blir en forenkling for det offentlige er at det ikke introduseres bestemmelser som medfører komplekse formalkrav som forutsettes fulgt av offentlige ansatte som gjennomfører mindre enkelt-kjøp. 

Formalkravene bør være utformet slik at de kan møtes av offentlige innkjøpere som må forutsettes å ha den nødvendige kompetanse. Offentlige innkjøpere vil primært være engasjert i anskaffelsesprosessen i forbindelse med større enkeltanskaffelser og etablering av rammekontrakter.

På denne bakgrunn bør bestemmelsene i §6-3 (3) og §14-3 (3) utformes slik at det ikke kreves en formalprosedyre for å foreta kjøp på rammekontrakter etter disse bestemmelsene. Etablering av formalkrav ved kjøp på rammekontrakter som krever at offentlige innkjøpere må saksbehandle hvert enkelt kjøp er ikke ønskelig.

4. Konklusjon
Med utgangspunkt i mottatte forslag til nye forskrift om offentlige anskaffelser ønsker fylkesrådmannen å fokusere på to problemstillinger.

1.	KOFA sin rolle bør avklares. Det er uheldig at det er skapt en uklarhet om KOFA er et tvisteløsningsorgan eller ett tilsynsorgan.

2.	Formalkrav i forbindelse med offentlige anskaffelser bør konsentrere seg rundt kjøp over den nasjonale terskelverdi. 

I tillegg bør en slutte seg til forslaget om å heve den nasjonale terskelverdien til 500 000 kroner eks. mva.

Vedlegg	
1	Høringsbrev - endringer i regelverket for offentlige anskaffelser	

Utrykt vedlegg:	Del I Forslag til endringer i lov om offentlige anskaffelser og forslag om klagenemnd for offentlige anskaffelser

	Del II Forslag til ny forskrift om offentlige anskaffelser